b'\n_START_ARTICLE_\nLevi-Civita-symbol\n_START_PARAGRAPH_\nEt Levi-Civita-symbol er en matematikk objekt som ofte opptrer i sammenheng med vektorer og tensorer. Det omtales ogs\xc3\xa5 som permutasjonssymbolet og angir fortegnet til en permutasjon av de naturlige tallene 1,2,3, ..., n. For hver verdi av n finnes et slikt symbol. Navnet er forbundet med den italienske matematiker Tullio Levi-Civita som var en av grunnleggerne av tensoranalysen.\n_START_SECTION_\nAnvendelser\n_START_PARAGRAPH_\nBetegnelsen \xc2\xabdet n-dimensjonale Levi-Civita-symbolet\xc2\xbb refererer til antall indekser som symbolet har. Den definerer samtidig dimensjonen til vektorromet eller mangfoldigheten hvor symbolet benyttes. Dets detaljerte egenskaper avhenger av denne dimensjonen.'